Föderaalne Juurdlusbüroo

Föderaalne Juurdlusbüroo (FJB; inglise keeles Federal Bureau of Investigation, FBI ['efbi'ai]) on Ameerika Ühendriikide julgeolekuasutus ning Ameerika Ühendriikide Justiitsministeeriumi põhiline juurdlusorgan. Büroo moto on "Fidelity, Bravery, Integrity" ('ustavus, vaprus, terviklikkus'). Moto on valitud nii, et selle lühend oleks samasugune kui kogu organisatsioonil. Praegu on FBI-l kõikidest USA föderaalseadusi täideviivatest organitest kõige suuremad juurdlusvolitused. FBI uurib üle 200 liigi föderaalkuritegusid. 31. augusti 2009 seisuga on FBI-l 13 249 koosseisulist ja 19 460 mittekoosseisulist töötajat. 2010. aastal oli FBI aastaeelarve umbes 7,9 miljonit USA dollarit. FBI peakorter asub Washingtonis spetsiaalselt selleks ehitatud hoones, mis kannab Edgar Hooveri nime – J. Edgar Hoover Building. Ajalugu FBI loomise aluseks olid USA justiitsministri Ameerika Ühendriikide Koodeksiga ettenähtud õigus määrata ametnikke Ameerika Ühendriikide vastaste kuritegude avastamiseks ning teised seadused, mis annavad FBI-le õiguse ja kohustuse uurida kuritegusid. FBI asutas 1908 Charles Joseph Bonaparte. Esialgu kandis see nime Juurdlusbüroo (Bureau of Investigation). 1936 reorganiseeriti see Föderaalseks Juurdlusbürooks. Kõige kauem, 48 aastat, on FBI-d juhtinud Edgar Hoover. Alates 1949. aastast levitab FBI kõige raskemate kuritegude pärast taga otsitavate kurjategijate nimekirja ("Kümme FBI tipptagaotsitavat"). 1994. aastal paljastati FBI poolt NSV Liidu ja Venemaa luureteenistuste topeltagent, Luure Keskagentuuri töötaja Aldrich Ames. 2002. aastal paljastati FBI poolt NSV Liidu ja Venemaa luureteenistuste topeltagent FBI töötaja Robert Hanssen. 2011. aastal paljastati FBI poolt Iisraeli kasuks teadus-tehnilist luuret teostanud USA teadlane Stewart Nozette, kes soovis süüdistuse kohaselt müüa miljonite dollarite eest Iisraelile infot Ühendriikide satelliiditehnoloogia ja muude sõjasaladuste kohta. Ülesanded FBI ülesanneteks on kaitsta Ameerika Ühendriike terrorismi, välisluure ja küberrünnete eest; tõkestada küberkuritegevust ja korruptsiooni ning kaitsta kodanikuõigusi. Juhid ja organisatsioon Juurdlusbüroo peadirektorid 1908–1912 Stanley Finch 1912–1919 Bruce Bielaski 1919 William Allen (kohusetäitja) 1919–1921 William Flynn 1921–1924 William Burns 1924–1935 Edgar Hoover (1895–1972) Föderaalse Juurdlusbüroo peadirektorid Pikemalt artiklis Föderaalse Juurldusbüroo peadirektor 1936–1972 Edgar Hoover 1972–1973 Patrick Gray (kohusetäitja) 1973 William Ruckelshaus (kohusetäitja) 1973–1978 Clarence Kelley 1978 James Adams (kohusetäitja) 1978–1987 William Webster 1987 John Otto (kohusetäitja) 1987–1993 William Sessions 1993 Floyd Clarke (kohusetäitja) 1993–2001 Louis Freeh 2001 Thomas Pickard (kohusetäitja) 2001–2013 Robert Mueller 2013–2017 James Comey 2017–2017 Andrew McCabe (kohusetäitja) 2017–2025 Christopher Asher Wray 2025–… Kash Patel Vaata ka The Espionage Act 1917 Viited Välislingid FBI ametlik koduleht (inglise keeles)